Nafarroako Parlamentuko Mahaiak, 2022ko apirilaren 4an egindako bilkuran, Erabaki hau hartu zuen, besteak beste:

Legebiltzarrak, 2022ko martxoaren 31n egindako Osoko Bilkuran, erabaki zuen Jokoari buruzko abenduaren 14ko 16/2006 Foru Legea aldatzen duen Foru Lege proposamena aintzat hartzea. Proposamen hori Nafarroako Alderdi Sozialista eta Geroa Bai talde parlamentarioek aurkeztu zuten eta 2022ko martxoaren 4ko 28. Nafarroako Parlamentuko Aldizkari Ofizialean argitaratu zen (10-22/PRO-00006).

Hori horrela, Legebiltzarreko Erregelamenduko 148. artikuluan ezarritakoarekin bat, Eledunen Batzarrari entzun ondoren, hona

ERABAKIA:

1. Xedatzea Jokoari buruzko abenduaren 14ko 16/2006 Foru Legea aldatzen duen Foru Lege proposamena prozedura arruntari jarraikiz izapidetu dadin.

2. Proposamen horri buruz irizpena emateko ahalmena Lehendakaritzako, Berdintasuneko, Funtzio Publikoko eta Barneko Batzordearen esku uztea.

3. Erabaki hau Nafarroako Parlamentuko Aldizkari Ofizialean argitara dadin agintzea.

Erabaki hau argitaratzen denetik hamabost egun balioduneko epe bat hasiko da, 2022ko maiatzaren 5eko eguerdiko hamabietan bukatuko dena. Epe horretan, Erregelamenduko 128. eta 148. artikuluetan ezarritakoarekin bat, talde parlamentarioek, foru parlamentarien elkarteek eta foru parlamentariek zuzenketak aurkeztu ahalko dizkiote proposamenari.

Iruñean, 2022ko apirilaren 4an

Lehendakaria: Unai Hualde Iglesias